雨晴率張生及諸弟到建福僧居
作者：劉敞
朝代：宋

paragraphs: 沈陰天氣昏，忽霽景物好。
牆陰且殘雪，池岸已芳草。
愁懷無端涯，强出慰枯槁。
白日當青天，所至豁如埽。
山僧一飯畢，鐘鼓不復考。
庭宇若無人，窗軒照丹藻。
徒行不知遠，適興愜所禱。
如覺逍遙遊，頗堪謝煩惱。
諸子吾宗秀，張生一經老。
相顧能不言，歡然屢絕倒。